
L E G E

pentru aderarea Republicii Moldova 
la Organizaţia Mondială a Comerţului


Parlamentul adoptă prezenta lege organică. 


Art.1. – Se ratifică Protocolul de aderare a Republicii Moldova la Acordul de la Marrakech privind constituirea Organizaţiei Mondiale a Comerţului (O.M.C.), semnat la Geneva la 8 mai 2001.


Art.2. – Republica Moldova aderă la Acordul de la Marrakech privind constituirea O.M.C., încheiat la Marrakech la 15 aprilie 1994.


Art.3. – Se stabileşte că taxele vamale de import ale Republicii Moldova nu vor depăşi nivelul specificat în Lista CLI – Republica Moldova, anexată la Protocolul de aderare a Republicii Moldova la Acordul de la Marrakech privind constituirea O.M.C.


Art.4. – Guvernul Republicii Moldova va desemna organul de gestiune a activităţilor ce ţin de executarea angajamentelor asumate de Republica Moldova faţă de O.M.C. şi va asigura protejarea şi promovarea intereselor Republicii Moldova în cadrul O.M.C.


Art.5. – Guvernul Republicii Moldova va publica periodic modificările ce vor interveni în regimul de import-export ca urmare a executării angajamentelor asumate de Republica Moldova în baza Acordului de la Marrakech privind constituirea O.M.C.


Art.6. – Ministerul Afacerilor Externe va asigura remiterea instrumentelor de ratificare depozitarului.

